Kohviradio.com annab koos Tokyo plaadifirmaga Afterhours välja Pastaca albumi "Kõrvaklapid" täiendatud kordustrüki. Kui Jaapanis on plaat juba eelmisest nädalast (15.06.11) poelettidel, siis Eestis esitletakse väljaannet 2. juulil Kilingi-Nõmmes toimuval festivalil Schilling.    Pastaca ehk Ramo Tederi album "Kõrvaklapid" ilmus emakordselt täpselt kümme aastat tagasi plaadifirma Kohvirecords viienda väljaandena. Plaat müüdi  kiiresti läbi ja jõudis levida vaid Eestis ja Iirimaal. Dekaad hiljem väljaantav kordustrükk on eelkõige suunatud Jaapani turule ning väljaandjateks on internatiraadio kohviradio.com koostöös Tokyo plaadifirmaga Afterhours. Album on uuesti masterdatud ning lisatud on ka kaks samast ajast pärinevat lugu, millest üks - "Kodukino" - on eelnevalt avaldamata.    Kümne aasta tagune album erineb oluliselt Tedre tänasest kõlapildist. Kui kaasajal viljeleb Pastacas psühhedeelset urban-folki, korrutades ja  moonutades luuperi abil flöödil ja mandoliinil sissemängitud helisid, siis dekaaditagune helipilt on aga tunduvalt analoog-elektroonilisem , hõljudes elektroonilise jazzi, bossa nova ja ambienti piirimail ning olles mõjutatud drum´n`bassi kõrghetkest ja iidse plaadifirma Warp tolleaegsetest ankruartistidest. Sellegipoolest võib ka esimest albumit siililiselt määratleda autori leiutatud stiilinimega "nohikupunk a´ la murakas kõvakettal" (NMK), mis peaks olema tuttav ka kõigile tänastele Pastaca austajatele.    Plaadi ilmumise puhul jagab kohviradio.com tasuta välja albumilt pärineva muusikapala "Ava ülased", mida saab mp3-fomaadis alla laadida lingi alt http://kohviradio.com/ypil    Plaadi ümbrise on kujundanud Jan Tomson. Plaat on käesolevast nädalast müügil Laseringi ja Rahva Raamatu kauplustes ning kohviradio.com netipoes http://kohviradio.com/shop    Lisaks Pastaca  albumile ilmub 2. Juulil veel teinegi kohviradio.com väljaanne - Shampler 2011, festivali Schilling ametlik kogumik.    Rohkem infot :  http://www.afterhoursmagazine.jp/main/ http://kohviradio.com/releases    ""Kõrvaklapid" is no classic, but it's highly recommended to the adventurous, especially those of you who can enjoy the odd Albion folk song or  some mild (and preferably privately-pressed) early seventies progadelia!"    UZINE (B), 2001    "It is a collection of 11 pieces - a mixture of songs and instrumentals swinging across a pop-jazz-lounge trajectory, interesting rhythm beds with guitar, bass, piano and synths of various styles and moods over the top."    Ampersand Etcetera (A) , 2001